Gerb**РЕПУБЛИКА БЪЛГАРИЯ**

**Министерство на регионалното развитите и благоустройството**

Проект

**НАРЕДБА**

**за изменение и допълнение на Наредба № 2 от 3 Юли 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти**

(Обн. ДВ. бр.72 от 15 Август 2003г., изм. ДВ. бр.49 от 14 Юни 2005г., изм. и доп. ДВ. бр.98 от 11 Декември 2012г.)

**§1.** В чл.3 се правят следните изменения и допълнения:

1. В ал.1 след думата „искане“ се добавя „за назначаване на ДПК“.
2. В ал.2, т.2 след думите „чл.154, ал.5“ запетаята и думите „изречение първо“ се заличават.

**§2.** В чл.4, ал.2, т.2.4 думите „чл.52, ал.5“ се заменят с „чл.54а, ал.2“.

**§3.** В чл.5, ал.1, т.3 думите „ДНСК, както и на“ се заличават.

**§4.** В чл.6, ал.1 цифрата „7“ се заменя с „14“.

**§5.** В чл.13 се правят следните изменения и допълнения:

1. В ал.2 думите „чл. 169, ал. 1-3“ се заменят с „чл.169, ал. 1 и 3“.
2. Създава се нова ал.6:

„(6) При несъставяне на протокол обр. 16 в определения със заповедта срок назначаващият орган прекратява ДПК със заповед. По общия ред се назначава нов състав на ДПК.“.

**§6.** В чл.14 се правят следните изменения и допълнения:

1. В т.3 думите „чл. 169, ал. 1-3“ се заменят с „чл.169, ал. 1 и 3“.
2. В т.4 думите „със съществените изисквания към строежите и с техническите спецификации по чл.169а, ал.1 от ЗУТ“ се заменят „с изискванията по чл.169а, ал.1 ЗУТ“.
3. т.9 се изменя така:

„9. когато не са съставени технически паспорт и сертификат за проектни енергийни характеристики;“.

**§7.** В чл.18 се правят следните изменения и допълнения:

1. В ал.2 след думата „искане“ се добавя „за назначаване на ДПК“.
2. Създава се нова ал.3:

„(3) При съставен протокол обр.16 с предложение за отказ за приемането на строежа, началникът на ДНСК или упълномощено от него лице може да назначи комисия в нов състав при необоснованост на заключението на действалата ДПК.“.

**§8.** В чл.23 се правят следните изменения:

1. В ал.2, т.1 думите „ чл. 169, ал. 1-3 ЗУТ“ се заменят с „чл. 169, ал. 1 и 3 ЗУТ“.
2. В ал.2, т.2, буква „в“ думите „със съществените изисквания към строежите и с техническите спецификации по чл.169а, ал.1 от ЗУТ“ се заменят „с изискванията по чл.169а, ал.1 ЗУТ“.

**§9.** В чл.24 след думите „длъжностните лица“ се добавя „и лицата“.

**§10.** В § 3 от Допълнителните разпоредби се правят следните изменения:

1. В т.4, думите „чл.169, ал. 1- 3“ се заменят с „чл.169, ал. 1 и 3“.
2. т.5 се изменя така:

„5. съответствие на вложените строителни продукти с изискванията по чл.169а, ал.1 ЗУТ;“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§11.** Наредбата влиза в сила от деня на обнародването й в „Държавен вестник“.

**МИНИСТЪР:**

**ЛИЛЯНА ПАВЛОВА**